A Tábitha hospice-házban ápolt gyerekek már nem fognak meggyógyulni. Mégsem a szenvedésről és halálról, hanem pont az enyhülésről és a reményről szól itt minden.

Magyarország legnagyobb gyermekhospice-háza, a Tábitha egy csöndes, egyirányú utcában található.

Amikor belép az ember, először gombóc van a torkában, aztán valahogy elmúlnak a félelmek: színes, derűs, otthonos a környezet.

Az ápolók és orvosok azon fáradoznak, hogy a betegek utolsó időszakát megkönnyítsék. Nemcsak az ápolt gyerekekkel, hanem a szülőkkel és a testvérekkel is foglalkoznak, az utolsó percig; sőt azután, a gyászfeldolgozás időszakában is.